31999R1167
L 141/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1167/1999 AL COMISIEI
din 3 iunie 1999
de modificare a Regulamentului (CE) nr. 831/97 de stabilire a standardelor de comercializare aplicabile fructului de avocado
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 857/1999 (2), în special articolul 2 alineatul (2),
(1)
întrucât anexa la Regulamentul (CE) nr. 831/97 al Comisiei (3) stabilește standardele de comercializare aplicabile fructelor de avocado;
(2)
întrucât standardul FFV-42 al ONU/CEE (Comisia Economică pentru Europa a Națiunilor Unite) privind comercializarea și controlul calității comerciale a fructelor de avocado care circulă în cadrul schimburilor comerciale internaționale între și spre țările membre ONU/CEE a fost modificat în cadrul recentelor întruniri ale Grupului de lucru CEE privind standardizarea produselor perisabile și dezvoltarea calității; întrucât articolul 2 alineatul (2) din Regulamentul (CE) nr. 2200/96 prevede că trebuie să se ia în considerare standardele ONU/CEE recomandate de către Grupul de lucru amintit atunci când sunt adoptate standarde privind fructele și legumele; întrucât standardul comunitar pentru avocado ar trebui, prin urmare, aliniat la standardul ONU/CEE corespunzător;
(3)
întrucât măsurile prevăzute de prezentul regulament sunt conforme cu avizul Comitetului de gestionare pentru fructe și legume proaspete,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 831/97 se modifică după cum urmează:
1.
în titlul II „DISPOZIȚII PRIVIND CALITATEA” punctul A „Cerințe minime” al doilea paragraf prima teză se adaugă „ferm la punctul de expediere, și” după „trebuie să fie”;
2.
în titlul V „DISPOZIȚII PRIVIND PREZENTAREA” punctul A „Omogenitate”, primul paragraf se înlocuiește cu următorul text (inclusiv nota de subsol (1)):
„Conținutul fiecărui pachet trebuie să fie omogen și să cuprindă numai fructe de avocado de aceeași origine, varietate, calitate, culoare (4) și mărime.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iunie 1999.